1992L0092 — DA — 13.03.1997 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV 92/92/EØF

af 9. november 1992

om ændring af direktiv 86/465/EØF om fællesskabslisten over ugunstigt stillede landbrugsområder i henhold til direktiv 75/268/EØF (Forbundsrepublikken Tyskland, »Nye delstater«

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder ( 1 ), særlig artikel 2, stk. 2,

under henvisning til forslag fra Kommissionen ( 2 ),

under henvisning til udtalelse fra Europa-Parlamentet ( 3 ), og

ud fra følgende betragtninger:

I direktiv 86/465/EØF ( 4 ) angives, hvilke områder i Tyskland der er optaget på fællesskabslisten over ugunstigt stillede områder i henhold til artikel 3, stk. 3, 4 og 5, i direktiv 75/268/EØF;

den tyske regering har i henhold til artikel 2, stk. 1, i direktiv 75/268/EØF anmodet om, at fællesskabslisten over områder i bilaget til direktiv 86/465/EØF ændres;

den tyske regering har i henhold til artikel 2, stk. 1, i direktiv 75/268/EØF givet Kommissionen meddelelse om de områder, som vil kunne optages i fællesskabslisten over ugunstigt stillede landbrugsområder og givet oplysninger om disse områders særlige kendetegn;

som særlige kendetegn er anført meget vanskelige klimatiske forhold, jf. artikel 3, stk. 3, første led, i direktiv 75/268/EØF, og en minimumshøjde på 800 m (lokalitetens midtpunkt eller den gennemsnitlige højde for kommunen);

hvor der er tale om en kombination af klimatiske faktorer og stejle skråninger, er der i henhold til artikel 3, stk. 3, tredje led, i direktiv 75/268/EØF valgt en minimumshøjde på 600 m og samtidig en hældning på mindst 18 %;

med hensyn til forekomsten af forholdsvis uproduktive jorder og økonomiske resultater fra bedrifterne, der ligger langt under gennemsnittet som omhandlet i artikel 3, stk. 4, litra a) og b), i direktiv 75/268/EØF, er områderne blevet fastlagt ved hjælp af et sammensat kendetegn: »sammenligningstal for landbruget« (Landwirtschaftliche Vergleichszahl, LVZ); for de områder (Kreis) der er klassificeret for en dels vedkommende, svarer de meddelte kendetegn til gennemsnittet for kommunerne i den Kreis, der skal klassificeres, idet gennemsnittet er vægtet efter kommunernes areal;

den maksimale værdi for det gennemsnitlige kendetegn for hvert af ovennævnte områder er blevet fastsat til 28 for de ugunstigt stillede landbrugsområder, hvilket svarer til 70 % af det gennemsnitlige nationale kendetegn (40); i særlige tilfælde er denne gennemnitlige værdi blevet fastsat til 32,5 for ugunstigt stillede landbrugsområder, hvor permanente engarealer og græsgange udgør mere end 80 % af det udnyttede landbrugsareal (ULA), og til 32,5 i delstaten Mecklenburg-Vorpommern, hvor den andel af den erhvervsaktive befolkning, der stadig er beskræftiget i landbruget, er meget høj og mere end fem gange så stor som det nationale gennemsnit, dvs. en andel på 20 % eller derover;

med hensyn til ringe befolkningstæthed som omhandlet i artikel 3, stk. 4, litra c), i direktiv 75/268/EØF har det anvendte kriterium på 130 indbyggere pr. km2 ligget ret højt; befolkningstætheden er konstateret pr. Kreis på grundlag af oplysninger fra 1989; siden da er der dog konstateret en nedgang og en befolkningsforskydning i regionerne i de »nye delstater«;

med hensyn til afgrænsningen af de områder, der har særlige ulemper, og som kan sidestilles med ugunstigt stillede landbrugsområder i henhold til artikel 3, stk. 5, i direktiv 75/268/EØF, er der både taget hensyn til tilstedeværelsen af naturbetingede ugunstige produktionsforhold (LVZ normalt under 25) og ulemper på grund af kystbeskyttelse og bevarelse af det naturlige miljø; desuden overstiger disse områders samlede areal ikke 4 % af den pågældende medlemsstats areal;

arten af og niveauet for ovennævnte kriterier, som den tyske regering har lagt til grund med henblik på at afgrænse de typer af områder, der er meddelt Kommissionen, svarer til de særlige kendetegn for henholdsvis bjergområder og ugunstigt stillede områder som omhandlet i artikel 3, stk. 3 og 4, i direktiv 75/268/EØF —

UDSTEDT FØLGENDE DIREKTIV: